
ДО 
ОБЩИНСКИ СЪВЕТ
ГР. ПОМОРИЕ

Д О К Л А Д Н А    З А П И С К А

От: ИВАН АТАНАСОВ АЛЕКСИЕВ – КМЕТ НА ОБЩИНА ПОМОРИЕ

ОТНОСНО: Даване на съгласие за въвеждане на забрана за движение на превозни средства с маса с товар над 8т. на общински път BGS 2143 /III-906 Дюлино-Оризаре-Козичино/

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодната система на Община Поморие е регистрирана докладна записка с вх. рег. №10-07-15/14.07.2026г. от кмета на с. Козичино, в която се излага проблем относно състоянието на общински път BGS 2143, свързващ републикански път III-906 (Дюлински проход) със с. Козичино. В докладната си кметът съобщава за редовното преминаване на тежкотоварни автомобили по пътя, които са натоварени с дървен материал и поради големите си дължина и тежест рушат асфалтовата настилка.
Общински път BGS 2143, свързващ републикански път III-906 (Дюлински проход) със с. Козичино е единствената пътна връзка за населеното място. Същият се използва за преминаване на моторни превозни средства от всякакъв вид, включително на автобусите за обществен превоз на пътници. Предвид пресечения терен и планинския характер на трасето, на места габарита на платното е с малка широчина, а с времето и поради износване на настилката, е намалял още повече.
С оглед на гореизложеното, Община Поморие е възложила изготвянето на технически проект за обект: „Въвеждане на забрана за движение на пътни превозни средства с маса с товар над 8т на общински път BGS 2143 /III-906 Дюлино-Оризаре-Козичино/“.
В проекта отново е потвърдено изключително незадоволителното общо експлоатационно състояние на пътя, като и това, че предвид тесния му габарит, при разминаване най-вече на тежкотоварни автомобили, банкетите, откосите и другите елементи на пътя допълнително се компрометират, което от своя страна води до непосредствена опасност за движещите се по пътя превозни средства и създава предпоставки за пътни инциденти.
[bookmark: _GoBack]Техническият проект е съгласуван с Областна дирекция на МВР – Бургас, сектор „Пътна полиция“ с писмо с техен рег. №769000-24414/24.08.2026г., както и от Общинска комисия по безопасност на движението по пътищата.


С оглед гореизложеното Ви предлагам да приемете следното


РЕШЕНИЕ:

1. На основание чл.21 ал.1, т.8 и ал.2 от Закона за местното самоуправление и местната администрация, чл. 19, ал.1, т.2 и ал. 2, т.6 от Закон за пътищата, Общински съвет-Поморие дава съгласие за въвеждане на забрана за движение на товарни автомобили с общо натоварване над 8т по път BGS 2143 /III-906 Дюлино-Оризаре-Козичино/“.
2. На основание чл. 60, ал.1 от Административнопроцесуален кодекс, Общински съвет-Поморие допуска предварително изпълнение на настоящото решение, с цел предотвратяване компрометирането на настилката на пътя в следствие на претоварване и с оглед на допринасящите за това високи летни температури.
	
Приложение: Технически проект част „Организация на движението“.

С уважение,
Иван Алексиев
Кмет на община Поморие






Съгласувал:……………….
/Росица Стоева – Директор Дирекция ПНИАО/

Съгласувал:………………
/инж. Кунчо Гайдов – заместник-кмет на община Поморие/

Съгласувал: ………………
	/арх. Димитър Алексиев – началник отдел УТООС/

Съгласувал:………………
/Хрисанта Чухлева – началник отдел ОСТ/

Изготвил:……………….
/Златина Димова – ст. юрисконсулт в отдел ОСТ/

